**Burkolatfelújítási munkálatok az M5-ös autópályán Kiskunfélegyháza térségében**

**KARBANTARTÁSI MUNKÁLAT**

|  |  |
| --- | --- |
| Típusa: | Burkolatfelújítás |
| Helye: | M5-ös autópálya Szeged felé vezető oldalán, Kiskunfélegyháza térségében |
| Munkálat várható kezdése: | 2023. szeptember 26. |
| Munkálat várható befejezése: | 2023. október 5. |
| Sebességkorlátozás: | 60 km/h |

**Közlemény – 2023. szeptember 26.**

**Az M5-ös autópálya Szeged felé vezető oldalán a 118-as és a 120-as kilométerszelvények között Kiskunfélegyháza térségében 2023. szeptember 26-tól várhatóan 2023. október 5-ig burkolatfelújítási munkálatokat végeznek. A burkolatfelújítás ideje alatt forgalomterelés zajlik a 116-os és a 121-es kilométerszelvények között. Az AKA Zrt. a munkálatok okozta forgalomkorlátozások miatt a közlekedők szíves türelmét kéri.**

A munkálatok előreláthatóan 2023. szeptember 26-án kezdődnek az érintett szakaszon. Az autópálya Szeged felé vezető oldalán a 116-os és a 121-es kilométerszelvények között a burkolatfelújítási munkálatok ideje alatt a forgalom ideiglenesen először a haladó sávra, később pedig az előző sávra kerül átterelésre. A munkálatok csomópontot nem érintenek, várhatóan 2023. október 5-én befejeződnek. Az érintett szakaszon 60 km/h sebességkorlátozásra kell számítani.

Az aktuális forgalomkorlátozásokról és terelésekről folyamatos tájékoztatást nyújt az Útinform a [www.utinform.hu](http://www.utinform.hu) weboldalon, az AKA Zrt. a [www.aka.hu](http://www.aka.hu) honlapon és az üzemeltető A-WAY Zrt. Az AKA Zrt. arra kéri a közlekedőket, hogy fokozott óvatossággal, a sebességkorlátozásoknak megfelelően közlekedjenek az M5-ös autópályán. Nem várt események eltérést eredményezhetnek az ütemtervtől. Az AKA Zrt. a változtatás jogát fenntartja.

Biztonságos utazást kívánunk!

AKA Zrt.

**Sajtókapcsolat:**

**PResston PR**

E-mail: info@presstonpr.hu

Terdik Adrienne ügyvezető igazgató

M: +36302576008, +36308316456

T: +3613259488